Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 423/12/5508	Ružomberok, 21.3.2013
EEČ : 2-42-45-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: Trojlístok, Centrum sociálnych služieb so sídlom Riadok 8, XXXXX XXXXX, XXXXX 
c.	Suma odovzdaná štátu na peňažnú pomoc obetiam trestnej činnosti: 25,00 € 

obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito, obvinený sa s poškodeným dohodli na verbálnom ospravedlnení 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
dňa 24.11.2012 v čase okolo  03.10 h v Ružomberku, v Ústrednej vojenskej nemocnici, XXXXX uhryzol zubami jedenkrát do pravej ruky do oblasti tricepsu XXXXX, následne ho sotil oboma rukami do hrudníka, po tomto sa XXXXX začal pred útokmi obvineného brániť, čo vyústilo do zápasu medzi nimi, neskôr sa XXXXX podarilo za pomoci rádiologického technika XXXXX útočníka ukľudniť, po chvíli XXXXX opakovane útočil na XXXXX päsťami rúk a kopmi, pričom pred týmto útokom sa bránil XXXXX tak, že rukami vykrýval kopy a údery, čím XXXXX spôsobil XXXXX, nar. XXXXX v Ružomberku, trvalé bydlisko  XXXXX XXXXX XXXXX zranenia a to zlomeninu v oblasti bázy základného článku palca pravej ruky, pohmoždenie mäkkých častí oboch lakťov a pohmoždenie mäkkých častí pravého ramena vyžadujúce práceneschopnosť, liečenie  a obmedzenie obvyklého spôsobu života v trvaní 5 týždňov

Odôvodnenie: 
Poverený príslušník Obvodného oddelenia  v Ružomberku uznesením pod sp. zn. XXXXX zo dňa 30.11.2012 podľa § 199 ods. 1  Trestného poriadku  začal trestné stíhanie a podľa § 206 ods. 1 Trestného poriadku vzniesol  obvinenie XXXXX za prečin ublíženia na zdraví podľa § 156 ods. 1 Trestného zákona pre skutok, že 
			
			dňa 24.11.2012 v čase okolo  03.10 h v Ružomberku, v Ústrednej vojenskej nemocnici, XXXXX stola uhryzol zubami jedenkrát do pravej ruky do oblasti tricepsu XXXXX, následne ho sotil oboma rukami do hrudníka, po tomto sa XXXXX začal pred útokmi obvineného brániť, čo vyústilo do zápasu medzi nimi, neskôr sa XXXXX podarilo za pomoci rádiologického technika XXXXX útočníka ukľudniť, po chvíli XXXXX opakovane útočil na XXXXX päsťami rúk a kopmi, pričom pred týmto útokom sa bránil XXXXX tak, že rukami vykrýval kopy a údery, čím XXXXX spôsobil XXXXX, nar. XXXXX v Ružomberku, trvalé bydlisko  XXXXX XXXXX XXXXX zranenia a to zlomeninu palca pravej ruky, poranenie ramena, lakťov vyžadujúce práceneschopnosť a obmedzenie obvyklého spôsobu života v trvaní 5 týždňov.

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie, je preukázaný najmä výpoveďami svedka - poškodeného XXXXX, svedkov XXXXX, lekárskymi správami a znaleckým posudkom znalca z odboru zdravotníctva - chirurgie. 

	Vyšetrovací spis po skončení skráteného vyšetrovania som odstúpila probačnému a mediačnému úradníkovi Okresného súdu XXXXX  za účelom vykonania mediácie, ktorá bola úspešne zrealizovaná   dňa   22.02.2013. 

Obvinený a poškodený uzavreli  dňa 22.02.2013 zmier, v rámci ktorého   obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito. Obvinený sa ospravedlnil poškodenému počas mediácie. Poškodený XXXXX vyhlásil, že súhlasí so zmierom a že nemá a ani v budúcnosti nebude mať v súvislosti s prečinom, ktorého sa dopustil obvinený, žiadne ďalšie nároky na odškodnenie. 
	
Zároveň obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 50,- Eur.  V zmysle uzatvoreného zmieru bol určený adresát uvedenej sumy Trojlístok, Centrum sociálnych služieb so sídlom Riadok 8, XXXXX XXXXX, XXXXX  tým, že z uvedenej sumy bude 25,- Eur  poukázaných na peňažnú pomoc obetiam trestnej činnosti. 

	Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b/ nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c/ zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 156  ods. 1 Trestného zákona kto inému úmyselne ublíži na zdraví potrestá sa odňatím slobody na šesť mesiacov až  dva roky.  

Z vyšetrovacieho spisu  vyplýva, že obvinený XXXXX nemá žiadny záznam v registri trestov. Obvinený a poškodený súhlasili s postupom podľa § 220 ods. 1 Trestného poriadku. 

	Vzhľadom na povahu a závažnosť  spáchaného  činu  a na osobu obvineného   som dospela k záveru, že takýto spôsob rozhodnutia v trestnej veci obvineného XXXXX je dostačujúci a preto som zmier uzavretý medzi obvineným a poškodeným schválila a trestné stíhanie obvineného zastavila podľa § 220 ods. 1 Trestného poriadku.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka